Uteuliev Nietbay

Uteuliev Nietbay Uteulievich (1953-jıl 1-aprel, Qońırat rayonı) ― Fizika, matematika ilimleri doktorı, professor, Muhammad al-Xorezmiy atındaǵı Tashkent informaciyalıq texnologiyaları universiteti Nókis filialı professorı. Ol matematikalıq modellestiriw, informaciya texnologiyaları hám ekologiyalıq, ekonomikalıq mashqalalardı sheshiw boyınsha alıp barǵan ilimiy izertlewleri menen belgili.

 Ómiri 
Nietbay Uteuliev 1953-jıl 1-aprelde Qaraqalpaqstan Respublikasınıń Qońırat rayonında tuwılǵan. 1970-jılda 2-sanlı orta mektepti tamamlaǵan. Keyinirek joqarı tálim hám ilimiy izertlewlerin dawam ettirip, texnika pánleri doktorı ilimiy dárejesine iye bolǵan.

 Ilimiy jumısı 
Professor Uteulievich matematikalıq modellestiriw, informaciya texnologiyaları hám ekologiyalıq mashqalalardı sheshiwge arnalǵan bir qatar ilimiy izertlewlerdiń avtorı esaplanadı. Onıń ilimiy jumısları arasında:
 Pataslanǵan suwdı tazalaw processlerin modellestiriw hám optimallastırıw;
 Awıl xojalıǵı óndirisindegi ekologiyalıq-ekonomikalıq: mashqalalardı sheshiw ushın algoritmler islep shıǵıw;
 Mektep informatika kurslarında informaciya texnologiyaların qollaw sıyaqlı temalar bar.

 Konferenciyalar hám tańlawlar 
1982-1984-jıllar dawamında Kiev mámleketlik universiteti stajyor ― izleniwshisi. 1984-1987-jılları Kiev mámleketlik universiteti aspirantı. 1987-jılı Kiev mámleketlik universiteti janındaǵı ilimiy dárejeler beretuǵın D068.18.10-sanlı ilimiy keńesinde 01.01.09 matematikalıq kibernetika qánigeligi boyınsha «Operatorlıq sheklewlerge iye stoxastikalıq programmalastırıwdıń bazı bir máseleleri ushın qosarlılıq qatnasları hám optimallıq shártleri» temasındaǵı kandidatlıq dissertaciyasın jaqlaǵan.

2023-jıl may ayında Nókis qalasında ótkerilgen «Matematikalıq modellestiriw hám informaciya texnologiyalarınıń aktual máseleleri» xalıq aralıq ilimiy-ámeliy konferensiyası professor Ótewlievtiń 70 jıllıq yubeleyine baǵıshlap islengen.

 Redakciya iskerligi 
Uteuliev Nietbay Uteulievich «Science Algorithm» baspasınıń «Journal of Advances ın Engineering Technology» jurnalınıń redakciya komissiyası aǵzası retinde de iskerlik júrgizedi.

 Derekler 

Kategoriya:Ózbekstanlı ilimpazlar
Kategoriya:Qaraqalpaqstan ilimpazları
Kategoriya:Texnika pánleri doktorları
Kategoriya:Informaciya texnologiyaları ilimpazları
Kategoriya:Matematikalıq modellestiriw